5.

SPEĊIFIKAZZJONIJIET 5.1. Il-partijiet interni ta’ quddiem tal-kompartiment tal-passiġġier ‘l fuq mill-livell tal-panel ta’ l-istrumenti quddiem is-sedil ta’ quddiem tal-punti H, li jeskludu l-bibien tal-ġnub 5.1.1. Iż-żona ta’ referenza definita fil-punt 2.3 t’hawn fuq m’għandhiex ikollha xi trufijiet raffi perikolużi jew li jaqtgħu li x’aktarx iżidu r-riskju tal-ġrieħi serji lill-okkupanti. Dawk il-partijiet msemmija fil-punti 5.1.2 sa 5.1.6 għandhom ikunu meqjusa bħala sodisfaċenti jekk ikunu konformi mal-ħtiġiet tagħhom. 5.1.2. Il-partijiet tal-vettura fiż-żona ta’ referenza bl-eċċezzjoni ta’ dawk li m’humiex parti mill-panel ta’ l-istrumenti u li huma mqiegħda f’anqas minn 10 ċm mill-uċuħ ileqqu għandhom ikunu tat-tip li jiddissipaw l-enerġija kif preskritt fl-Anness III. Dawk il-partijiet fiż-żona ta’ referenza li jissodisfaw iż-żewġ kondizzjonijiet li ġejjin għandhom ukoll ikunu esklużi mill-konsiderazzjoni: — jekk, waqt test skond il-ħtiġiet ta’ l-Anness III, il-pendlu jagħmel kuntatt ma partijiet “il barra miż-żona ta” referenza; u — jekk il-partijiet li għandhom ikunu ttestjati jitqiegħdu f’anqas minn 10 ċm il-bogħod mill-partijiet li jkun sar kuntatt magħhom “l barra miż-żona ta” referenza, din id-distanza titkejjel fuq il-wiċċ taż-żona ta’ referenza; kull muntaġġ ta’ support tal-metall m’għandux ikollu truf ħierġa ‘l barra. 5.1.3. It-tarf t’isfel tal-panel ta’ l-istrumenti, kemm-il darba jilħaq il-ħtiġiet tal-punt 5.1.2 t’hawn fuq, għandu jiddawwar għal raġġ ta’ kurvatura ta’ mhux inqas minn 19 mm. 5.1.4. Swiċċijiet, pumi tal-ġbid, etc, magħmula minn materjal riġidu, li, mkejjel skond il-metodu deskritt fl-Anness V minn 3.2 mm sa 9.5 mm mill-panel, għandhom ikollhom żona trasversali ta’ mhux anqas minn 2 ċm², imkejla 2.5mm mill-punt li jisporġi l-aktar ‘il-bogħod, u għandu jkollu truf fit-tond b’raġġ ta’ kurvatura ta’ mhux anqas minn 2.5 mm. 5.1.5. Jekk dawn il-komponenti jisporġaw b’aktar minn 9.5 mm mill-wiċċ tal-panel ta’ l-istrumenti, dawn għandhom ikunu ddisinjati u mibnija b’tali mod li jkunu jistgħu, taħt l-effett ta’ forza lonġitutinali u orizzontali ta’ 37.8 daN imwassla b’marżebba bit-tarf ċatt ta’ mhux aktar minn 50 mm dijametru jew sabiex tirtira lura fil-wiċċ tal-panel sakemm ma jisporġawx b’aktar minn 9.5 mm jew biex jiġu distakkati; fil-każ ta’ l-aħħar l-ebda sporġenzi perikolużi ta’ aktar minn 9.5 mm m’għandhom jibqgħu; medda trasversali ta’ mhux aktar minn 6.5 mm mill-punt ta’ sporġenza massima m’għandhiex tkun anqas minn 6.50 ċm2 fil-erja. 5.1.6. Fil-każ ta’ sporġenza li tikkonsisti minn komponent magħmul minn materjal li mhux riġidu ta’ anqas minn ebusija ta’ 50 shore A mmuntat fuq appoġġ riġidu, l-ħtiġiet tal-punti 5.1.4 u 5.1.5 għandhom japplikaw biss għall-appoġġ riġidu. 5.2. Partijiet interni ta’ quddiem tal-kompartiment tal-passiġġier taħt il-livell tal-panel ta’ l-istrumenti u quddiem il-punti H tas-sedil ta’ quddiem, li jeskludu l-bibien tal-ġnub u l-pedali 5.2.1. Bl-eċċezzjoni għall-pedali u l-apparati tagħhom u dawk il-komponenti li ma jistgħux ikunu kuntattjati mill-apparat deskritt fl-Anness VI u wżati skond il-proċedura deskritta hemmhekk, komponenti koperti mill-punt 5.2 għandhom ikunu konformi mal-ħtiġiet tal-punti 5.1.4 sa 5.1.6 t’hawn fuq. 5.2.2. Il-kontroll tal-hand-brake, jekk immuntat fuq jew taħt il-panel ta’ l-istrumenti, għandu jitqiegħed b’tali mod li, meta rilaxxat, ma jkunx hemm il-possibilità li l-okkupanti tal-vettura jagħmlu kuntatt miegħu fl-eventwalità ta’ l-impatt frontali. Jekk din il-kondizzjoni ma tintlaħaqx, iż-żona tal-wiċċ tal-kontroll għandha tissodisfa l-ħtiġiet tal-punt 5.3.2.3 t’hawn taħt. 5.2.3. Xkafef u oġġetti oħrajn simili għandhom ikunu ddisinjati u mibnija b’tali mod li l-appoġġi tagħhom fl-ebda każ ma jkollhom trufijiet ħerġin u li huma jilħqu waħda jew oħra mill-kondizzjonijiet li ġejjin: 5.2.3.1. il-parti li tħares il-ġewwa fil-vettura għandha tippreżenta wiċċ ta’ mhux inqas minn 25 mm għoli bit-trufijiet imdawwra b’raġġ ta’ kurvatura ta’ inqas minn 3.2 mm. Dan il-wiċċ għandu jkun kopert b’materjal li jiddisipa l-enerġija kif definit fl-Anness III, u għandu jkun ittestjat bi qbil ma dan, l-impatt ikun applikat f’direzzjoni lonġitudinali u orizzontali. 5.2.3.2. xkafef u oġġetti oħrajn simili għandhom, taħt l-effett ta’ forza lonġitudinali u orizzontali li taġixxi “l quddiem ta” 37.8 daN eżerċitati minn ċilindru ta’ 110 mm dijametru bl-assi tiegħu vertikali, jiddistakkaw ruħhom, jinkisru, jitgħawwġu sostanzjalment jew jinġibdu ‘l barra mingħajr ma joħolqu ksur perikoluż fix-xifer tal-ixkaffa. Il-forza għandha tkun diretta fil-parti l-aktar b’saħħita ta’ l-ixkaffef jew oġġetti oħra simili. 5.2.4. Jekk l-oġġetti in kwistjoni għandhom parti magħmula minn materjal aktar artab minn ebusija ta’ 50 shore A meta mwaħħla ma appoġġ riġidu, l-ħtiġiet t’hawn fuq, bl-eċċezzjoni tal-ħtiġiet koperti bl-Anness III li għandhom x’jaqsmu ma’ l-assorbiment ta’ enerġija, għandhom japplikaw. 5.3. Muntaġġi nterni oħra fil-kompartiment tal-passiġġieri il-quddiem mill-pjan transversjali li jgħaddi mil-linja ta’ referenza tat-torso tal-manikin imqiegħed fuq is-sedili li huma l-aktar fuq wara 5.3.1. Kamp ta’ applikazzjoni ►M1 Il-ħtiġiet tal-punt 5.3.2 t’hawn taħt għandhom ikunu japplikaw għall-imqabad, lievi u pumi tal-kontroll u għall kull oġġett ieħor li jesporġi li mhux imsemmi fil-punti 5.1 u 5.2 t’hawn fuq (ara wkoll taħt 5.3.2.2). ◄ 5.3.2. Ħtiġiet ►M1 Jekk l-oġġetti msemmija fil-punt 5.3.1 ikun hekk imqiegħda li dawk li jkunu fil-vettura jistgħu jkunu f’kuntatt magħhom, dawn għandhom ikunu jilħqu l-ħtiġiet tal-punti 5.3.2.1 sa 5.3.4. Jekk ikun jista jsir kuntatt magħhom fi sfera ta’ dijametru ta’ 165 ċm u jkunu ‘l fuq mill-punt H l-aktar baxx (ara l-Anness IV) tas-sedili ta’ quddiem u ‘l quddiem mill-pjan transversjali tal-linja ta’ referenza tat-torso tal-manikin fuq is-sedil l-aktar lura, u ‘l barra miż-żoni definiti fil-punti 2.3.1 u 2.3.2, dawn il-ħtiġiet għandhom ikunu meqjusa bħala li kienu ġew sodisfatti jekk: ◄ 5.3.2.1. L-uċuħ tagħhom jintemmu fi truf fit-tond, ir-raġġi tal-kurvatura ma jkunux inqas minn 3.2 mm. 5.3.2.2. Lievi ta’ kontroll u l-pumi għandhom ikunu hekk iddisinjati u mibnija li, taħt l-effett ta’ forza orizzontali u lonġitudinali li taġixxi ‘l quddiem ta’ 37.8 daN jew l-isporġenza fl-aktar pożizzjoni mhux favorevoli tagħha għandha titnaqqas għal mhux aktar minn 25 mm mill-wiċċ tal-panel jew l-imsemmi apparat jiġi ddistakkat jew mgħawweġ: fiż-zewġ każi ta’ l-aħħar l-ebda sporġenza perikoluża m’għandha tibqa’.Il-manilji tat-twieqi jistgħu, b’danakollu, jisporġu bi 35mm mill-wiċċ tal-panel. 5.3.2.3. Il-kontroll tal-hand-brake meta jkun imniżżel u l-lieva tal-gear meta tkun fi kwalunkwe pożizzjoni ta’ gear ‘il quddiem, bl-eċċezzjoni meta mqiegħed fiż-żoni definiti fil-punti 2.3.1 u 2.3.2 u żoni ‘l isfel mill-apparat orizzontali li jgħaddi mill-punt H tas-sedil ta’ quddiem, għandu jkollu żona ta’ spazju ta’ mill-anqas 6.5 ċm2 imkejjla fi cross-section normali għad-direzzjoni orizzontali lonġitudinali sa distanza ta’ 6.5 mm mill-parti li tisporġi l-aktar ‘il-bogħod, bir-raġġ tal-kurvatura ma jkunx anqas minn 3.2 mm. 5.3.3. ►M1 Il-ħtiġiet tal-punt 5.3.2.3 m’għandhomx japplikaw għall-kontroll tal-hand brake li jkun immuntat fl-art; għal kontrolli bħal dawn jekk l-għoli ta’ xi parti fil-pożizzjoni rilaxxata tkun il-fuq minn pjan orizzontali li jgħaddi mill-punt H l-aktar baxx tas-sedili ta’ quddiem (ara l-Annes IV) il-kontroll għandu jkollu żona sezzjonali trasversjali ta’ mill-anqas 6.5 ċm2, imkelja fi pjan orizzontali, mhux aktar minn 6.5 mm mill-parti l-aktar sporġenti (imkejla fid-direzzjoni vertikali). Ir-raġġ tal-kurvatura għandu jkun mhux anqas minn 3.2 mm. ◄ 5.3.4. Oġġetti oħra ta’ tagħmir fil-vettura li mhumiex koperti mill-punti preċedenti bħal-linji tas-sedili li jiżżerżqu, tagħmir li jirregola l-parti orizzontali u vertikali tas-sedil, mezzi sabiex jiġbdu ‘l barra ċ-ċinturini tas-sigurtà, etc, m’għandhomx ikunu suġġetti għal wħud minn dawn id-dispożizzjonijiet jekk ikunu mqiegħda ‘l isfel minn impjant orizzontali li jgħaddi minn punt H ta’ kull sedil, minkejja li l-okkupant x’aktarx jiġi f’kuntatt ma’ oġġetti bħal dawn. ▼M1 5.3.4.1. Komponenti mmuntati fuq is--saqaf imma li ma humiex parti mill-istruttura tas-saqaf, bħal ma huma manku tal-qbid, id-dwal u l-viżjeri tax-xemx, eċċ., għandhom ikollhom raġġ tal-kurvatura ta’ mhux anqas minn 3.2 mm u, b’żieda ma dan, il-wisa’ tal-partijiet sporġenti għandha tkun mhux anqas mill-ammont ta’ l-isporġenza tagħhom ‘l isfel; jew inkella, dawn il-komponenti għandhom jgħaddu mit-test tad-dissipazzjoni ta’ l-enerġija skond il-ħtiġiet ta’ l-Anness III. ▼B 5.3.5. Jekk l-oġġetti f’dan il-każ jinkludu parti magħmula minn materjal aktar artab minn ebusija 50 shore A mmuntat fuq appoġġ riġidu, l-ħtiġiet t’hawn fuq għandhom japplikaw biss għall-appoġġ riġidu. 5.4. Saqaf 5.4.1 Kamp ta’ applikazzjoni 5.4.1.1 Il-ħtiġiet tal-punt 5.4.2 t’hawn taħt għandhom japplikaw għall-wiċċ intern tas-saqaf. 5.4.1.2. Madanakollu, m’għandhomx ikunu applikabbli għal certi partijiet tas-saqaf li ma jistgħux jintlaħqu bi sfera b’dijametru ta’ 165 mm. 5.4.2 Ħtiġiet 5.4.2.1 Il-parti tal-wiċċ intern tas-saqaf li tkun tinsab il-fuq jew il-quddiem mill-okkupanti m’għandha turi l-ebda raffezza perikoluża jew xfarijiet li jaqtgħu, diretti lejn in-naħa ta’ wara jew lejn in-naħa t’isfel. Il-wisa’ tal-partijiet sporġenti m’għandhiex tkun anqas mill-ammont ta’ l-isporġenza tagħhom ‘l isfel u x-xfarijiet għandhom ikollhom raġġ ta’ kurvatura ta’ mhux anqas minn 5 mm. Partikolarment, l-istikek riġidi jew il-kustilji tas-saqaf, bl-eċċezzjoni tal-linja ta’ fuq ir-ras ta’ l-uċuħ tal-ħġieġ u l-kwadri tal-bibien, m’għandhomx jesproġu ‘l isfel b’aktar minn 19 mm. 5.4.2.2. Jekk l-istikek jew il-kustilji tas-saqaf ma jkunux jissodisfaw il-ħtiġiet tal-punt 5.4.2.1, dawn għandhom jgħaddu minn test tad-dissipazzjoni ta’ l-enerġija skond il-ħtiġiet ta’ l-Anness III. ▼M1 5.4.2.3. Il-fili metalliċi li jistiraw l-inforra tas-saqaf u l-kwadri tal-viżieri tax-xemx għandhom ikollhom dijametru massimu ta’ 5 mm jew ikunu jistgħu jassorbu l-enerġija, kif preskritt fl-Annes III. Elementi ta’ twaħħil mhux-riġidi tal-kwadri tal-viżieri tax-xemx għandhom jissodisfaw il-ħtiġiet tal-punt 5.3.4.1. ▼B 5.5 Il-vetturi bis-saqaf jinfetaħ 5.5.1 Ħtiġiet 5.5.1.1 ►M1 Il-ħtiġiet li ġejjin u dawk tal-punt 5.4 t’hawn fuq għandhom japplikaw għall-vetturi b’saqaf jinfetaħ meta s-saqaf ikun fil-pożizzjoni magħluqa. ◄ 5.5.1.2. B’żieda ma’ dan, il-mezzi tal-ftuħ u tat-tħaddim għandhom: ikunu iddisinjati u mibnija b’tali mod li jeskludu, kemm hu possibbli, t-tħaddim aċċidentali; 5.5.1.2.2. l-uċuħ tagħhom għandhom jispiċċaw fi trufijiet ittondjati, bir-raġġi tal-kurvaturi jkunu mhux anqas minn 5 mm; 5.5.1.2.3. jinżamm, meta f’pożizzjoni mistrieħa, f’żoni li ma jistgħux jintlaħqu bi sfera ta’ dijametru ta’ 165 mm. Jekk din il-kondizzjoni ma tistax tintlaħaq, il-mezzi tal-ftuħ u tat-tħaddim għandhom, fil-pożizzjoni mistrieħa, jew jibqgħu miġbuda ‘l ġewwa jew ikunu disinjati u mibnija b’tali mod li, taħt l-effett ta’ forza 37.8 daN applikata fid-direzzjoni ta’ l-impatt kif definita fl-Anness III bħala t-tanġent għat-traġettorja tal-forma tar-ras, jew l-isporġenza kif deskritta fl-Anness V jitnaqqas għal mhux aktar minn 25 mm ‘l fuq mill-wiċċ li fuqu l-mezzi huma mmuntati il-mezzi jew il-mezzi jiddistakkaw ruħhom; f’dan il-każ ta’ l-aħħar l-ebda sporġenza perikoluża m’għandha tibqa’. ▼M2 5.5.2. Sistemi tal-panew tas-saqaf imħaddma bl-elettriku 5.5.2.1. B'żieda ma dan, sistemi tal-panew tas-saqaf li jaħdmu bl-elettriku u l-kontrolli tagħhom għandhom jilħqu l-ħtiġiet tal-Punt 5.8 t'hawn taħt. ▼B 5.6. Vetturi konvertibbli 5.6.1. Fil-każ ta’ vetturi konvertibbli, il-parti ta’ taħt biss tal-quċċata tar-roll-bar u ta’ fuq il-kwadru tal- tal-windscreen fil-pożizzjonijiet normali kollha ta’ l-utilizzazzjoni tagħha għandhom ikunu konformi mal-ħtiġiet tal-punt 5.4. Is-sistema tal-virgi jew l-irbit li jintwew użati bħala sostenn tas-saqaf mhux riġidu, meta ma jkunux jinstabu il-fuq jew il-quddiem mill-okkupanti, m’għandhom juru l-ebda raffezza perikoluża jew xfarijiet li jaqtgħu, diretti lejn in-naħa ta’ wara jew lejn in-naħa t’isfel. ▼M1 ————— ▼B 5.7. Il-partijiet ta’ wara tas-sedil ankrati mal-vettura 5.7.1. Ħtiġiet 5.7.1.1. L-uċuħ tal-partijiet tad-dahar tas-sedili m’għandhom juru l-ebda guffaġni perikoluża jew trufijiet li jaqtgħu li x’aktarx iżidu r-riskju jew is-severità tal-ġrieħi lill-passiġġieri. 5.7.1.2. Apparti milli kif ipprovdut fil-punti 5.7.1.2.1., 5.7.1.2.2, u 5.7.1.2.3, dik il-parti tad-dahar tas-sedil ta’ quddiem li qiegħda fiż-żona ta’ l-impatt tar-ras, kif definita fl-Anness II, għandha tkun li tiddissipa l-enerġija, kif preskritt fl-Anness III. Sabiex jistabilixxi ż-żona ta’ l-impatt tar-ras, is-sedili ta’ quddiem għandhom, jekk huma aġġustibbli, jkunu fil-pożizzjoni tas-sewqan fuq waranett b’daharhom inklinat qrib kemm hu possibbli għal 25º kemm-il darba ma jkunx indikat mod ieħor mill-manifattur. 5.7.1.2.1. Fil-każ ta’ sedili separati ta’ quddiem, iż-żona ta’ l-impatt tar-ras tal-passiġġier ta’ wara għandha testendi għal 10 ċm fuq kull naħa tal-linja ċentrali tas-sedil, fil-parti ta’ fuq tal-warrani tad-dahar tas-sedil. 5.7.1.2.1.(bis) ( 5 ) Fil-każ ta’ sedili li huma mgħammra b’parti li trażżan ir-ras kull test għandu jitwettaq bil-parti li trażżan ir-ras fil-pożizzjoni l-aktar ‘l isfel u f’punt li qiegħed fuq il-linja vertikali li tgħaddi miċ-ċentru tal-parti li trażżan ir-ras. 5.7.1.2.1.(ter) (5) Fil-każ ta’ sedil li huwa ddisinjat sabiex jitwaħħal f’diversi tipi ta’ vetturi, ż-żona ta’ l-impatt għandha tkun stabbilita bil-vettura li l-pożizzjoni tas-sewqan ta’ waranett tagħha hija, minn kull tip ikkonsidrat, l-anqas favorevoli; iż-żona ta’ l-impatt li tirriżulta tkun meqjusa xierqa għal tipi oħrajn. 5.7.1.2.2. Fil-każ tas-sedili -bank ta’ quddiem, iż-żona ta’ l-impatt għandha testendi bejn il-witat vertikali lonġitudinali 10 ċm ‘il barra mill-linja ċentrali ta’ kull pożizzjoni bil-qiegħda il-barra minn dak. Il-linja ċentrali ta’ kull pożizzjoni bil-qiegħda ta’ sedil-bank għandha tkun speċifikata mill-manifattur. 5.7.1.2.3. Fiż-żona ta’ l-impatt tar-ras il-barra mill-limiti preskritti fil-punti 5.7.1.2.1 sa 5.7.1.2.2 inklużi, l-istruttura tal-qafas tas-sedil għandha tkun padded biex ikun evitat il-kuntatt dirett tar-ras magħha u, f’dawn iż-żoni, għandha jkollha raġġ ta’ kurvatura ta’ mill-anqas 5 mm. Dawn il-partijiet jistgħu alternattivament jissodisfaw il-ħtiġiet tad-dissipazzjoni ta’ l-enerġija kif speċifikati fl-Anness III. 5.7.2. ►M1 Dawn il-ħtiġiet m’għandhomx japplikaw għas-sedili li jkunu fuq in-naħa ta’ wara nett, għas-sedili li jħarsu laġemba jew lura, għal sedili li jkunu dahar ma dahar jew sedili li jintwew (tip-up). Jekk iż-żoni ta’ l-impatt tas-sedili, ir-restraints tar-ras u s-sostenn tagħhom ikun fihom partijiet koperti b’materjal aktar artab mill-ebusija 50 Shore A, il-ħtiġiet t’hawn fuq, bl-eċċezzjoni ta’ dawk li jirrigwardjaw id-dissippazzjoni ta’ l-enerġija deskritta fl-Anness III, għandhom japplikaw biss għall-partijiet riġidi. ◄ ▼M2 5.8. Twieqi, is-sistemi ta'panewijiet tas-soqfa u s-sistemi diviżorji mħaddma bl-elettriku. 5.8.1. Il-ħtiġiet t'hawn taħt japplikaw għal twieqi/sistemi ta' panewijiet tas-saqaf/sistemi diviżorji mħaddma bl-elettriku sabiex jimminimizzaw il-possibbiltà ta' ħsara kawżata minn tħaddim aċċidentali jew mhux kif suppost. 5.8.2. Ħtiġiet għal tħaddim normali Minbarra kif hemm ipprovdut fil-punt 5.8.3, twieqi/sistemi ta' panewijiet tas-saqaf/sistemi diviżorji mħaddma bl-elettriku jistgħu jkunu magħluqa permezz ta' wieħed jew aktar mill-kondizzjonijiet li ġejjin: 5.8.2.1. meta ċ-ċavetta tal-ignition tiddaħħal fil-kontroll tal-ignition f'kull pożizzjoni ta' l-użu; 5.8.2.2. permezz ta' forza muskolari mingħajr assistenza ta' elettriku fornut mill-vettura; 5.8.2.3. bi tħaddim kontinwu permezz ta' sistema ta' tiskir minn naħa ta' barra tal-vettura; 5.8.2.4. matul l-intervall ta' ħin bejn il-mument li l-ignition jinbidel minn mixgħul għall-mitfi u/jew iċ-ċavetta tkun tneħħiet u l-mument li l-ebda mill-bibien ta' quddiem ma jkun infetħu suffiċjentement sabiex jippermetti ħruġ ta' l-okkupanti; 5.8.2.5. meta ċ-ċaqliq ta' l-għeluq ta' tieqa, panew tas-saqaf jew diviżorju mħaddma bl-elettriku jibda bi ftuħ li ma jeċċedix 4 mm; 5.8.2.6. meta tieqa mħaddma bl-elettriku ta' bieba ta' vettura mingħajr il-gwarniċ tal-bieba ta'fuq tagħlaq awtomatikament kull meta l-bieba pertinenti tkun magħluqa. F'dan il-każ il-ftuħ massimu, kif definit fil-Punt 2.13, qabel l-għeluq tat-tieqa, m'għandux jeċċedi 12 mm. 5.8.2.7. Għeluq mill-bogħod għandu jkun permissibli permezz ta' l-attwazzjoni kontinwa ta' l-apparat għat-tħaddim mill-bogħod, kif hemm provvediment dwar dan, basta li waħda mill-kondizzjonijiet li ġejjin tkun sodisfatta: 5.8.2.7.1. L-apparat għall-attwazzjoni mill-bogħod għandu jkun inkapaċi li jagħlaq it-tieqa/panew tas-saqaf/diviżorju li jaħdmu bl-elettriku minn distanza ta' aktar minn 11 il-metru mill-vettura; 5.8.2.7.2. L-apparat għall-attwazzjoni mill-bogħod għandu jkun inkapaċi li jagħlaq it-tieqa/il-pannell tas-saqaf/diviżorju li jaħdmu bl-elettriku: — jekk l-apparat ta' l-attwazzjoni u l-vettura huma separati minn wiċċ ta' l-opak, — u — jekk id-distanza bejn l-apparat li jitħaddem mill-bogħod u l-vettura hija aktar minn 6 metri. 5.8.2.8. Għeluq b'għafsa waħda għandu jkun permissibli biss għat-tieqa tal-bieba tas-sewwieq u tal-panew tas-saqaf li jaħdmu bl-elettriku, u matul il-ħin biss li ċ-ċavetta ta' l-ignition tkun fil-pożizzjoni meta l-magna tkun taħdem. 5.8.3. Ħtiġiet għall-“Awto-riversjar” 5.8.3.1. L-ebda mill-ħtiġiet fil-Punt 5.8.2 m'għandhom japplikaw jekk tieqa/sistema ta' pannell tas-saqaf/diviżorju li jaħdmu bl-elettriku jkunu mgħammra bl-apparat ta' l-awto-riversjar. 5.8.3.1.1. Dan l-apparat għandu jirriversja t-tieqa/il-panew tas-saqaf/diviżorju li jaħdmu bl-elettriku qabel teżerċita il-forza ta' qarsa ta' aktar minn 100 N waqt il-ftuħ ta' 200 mm sa 4 mm 'l fuq mix-xifer ta' fuqnett ta' tieqa/diviżorju mħaddma bl-elettriku jew quddiem ix-xifer ta' quddiem ta' panew tas-saqaf li jiżżerżaq u fix-xifer tas-sinjali ta' panew tas-saqaf li jitmejjel. 5.8.3.1.2. Wara l-awto-riversjar bħal dan, it-tieqa jew il-panew tas-saqaf jew id-divżorju għandhom jiftħu għal waħda mill-pożizzjonijiet li ġejjin: 5.8.3.1.2.1. pożizzjoni li tippermetti virga ċilindrika semi-riġida ta' dijametru ta' 200 mm sabiex tgħaddi mill-ftuħ fl-istess punt(i) ta' kuntatt użat sabiex jistabbilixxi l-mod ta' riversjar fil-punt 5.8.3.1.1; 5.8.3.1.2.2. pożizzjoni li tirrappreżenta ta' l-anqas il-pożizzjoni inizjali qabel l-għeluq ikun beda; 5.8.3.1.2.3. pożizzjoni ta' l-anqas 50 mm aktar miftuħa mill-pożizzjoni fil-ħin meta l-irriversjar kien beda; 5.8.3.1.2.4. fil-każ ta' ċaqliq immejjel ta' panew tas-saqaf, il-ftuħ angulari massimu. 5.8.3.1.3. Sabiex tivverifika twieqi/sistemi ta' panewijiet tas-saqaf/sistemi diviżorji li jinfethu bl-elettriku bl-apparat għar-riversjar, strument tal-kejl/virga tat-test għandhom jgħaddu mill-ftuħ mill-ġewwieni tal-vettura jew, fil-każ ta' sistema diviżorja, mill-parti warranija tal-kompartiment tal-passiġġier b'tali mod li l-wiċċ ċilindriku tal-virga jagħmel kuntatt ma kull parti tal-istruttura tal-vettura li tifforma d-dawra tat-tieqa/l-apertura tal-panew tas-saqaf/diviżorju. Il-proporzjon tad-diflezzjoni tal-forza tal-istrument tal-kejl m'għandux ikun aktar minn 10 N/mm. Il-pożizzjoni tal-vireg tat-test (normalment imqiegħda perpendikulari mat-tieqa/panew tas-saqaf/diviżorju) huma murija f'Appnediċi 3, figura 1. 5.8.4. Loki tas-swiċċ u l-operat tiegħu 5.8.4.1. L-iswiċċijiet tat-twieqi/panewijiet tas-saqaf/diviżorji li jaħdmu bl-elettriku għandhom jitqiegħdu jew jaħdmu b'tali mod li jitnaqqas ir-riskju ta' għeluq aċċidentali. Is-swiċċijiet għandhom jinħtieġu funzjonalità kontinwa għall-għeluq bl-eċċezzjoni fil-każ tal-Punti 5.8.2.6, 5.8.2.8 jew 5.8.3. 5.8.4.2. It-twieqi ta' wara, il-panewijiet tas-saqaf u s-swiċċijiet tad-diviżorju kollha ntiżi sabiex jintużaw minn min jokkupa l-warrani tal-vettura għandhom ikunu jistgħu jintfwew minn swiċċ ikkontrollat mis-sewwieq li jkun lokalizzat fuq quddiem ta' l-impjant transvers vertikali li jgħaddi mill-punti R tas-sedili ta' quddiem. Is-swiċċ ikkontrollat mis-sewwieq mhux meħtieġ jekk tieqa ta' wara, panew tas-saqaf jew diviżorju jkunu mgħammra b'apparat ta' awto-riversjar. Jekk, b'dankollu, is-swiċċ kontrollat mis-sewwieq huwa preżenti, m'għandux ikun kapaċi jaqbeż l-apparat ta' l-awto-riversjar. Is-swiċċ ikkontrollat mis-sewwieq għandu jitqiegħed b'tali mod li jnaqqas kull manipulazzjoni aċċidentali. Għandu jkun identifikat bis-simbolu muri f'Appendiċi 4. 5.8.5. Apparati tal-proġettazzjoni L-apparat kollu tal-proġettazzjoni li jintuża sabiex jipprevjeni ħsara għas-sors ta' l-elettriku fil-każ ta' kurrent qawwi jew tifi għandu jkun kapaċi jissettja awtomatikament mill-ġdid filwaqt li s-swiċċ li jikkontrolla t-tieqa/panew tas-saqaf/diviżorju jkun imħaddem. 5.8.6. Il-manwal tal-istruzzjonijiet. 5.8.6.1. Il-manwal tas-sid tal-vettura għandu jkollu struzzjonijiet ċari li jirrigwardjaw it-tieqa/panew tas-saqaf/diviżorju mħaddma bl-elettriku, li jinkludi: 5.8.6.1.1. spjegazzjoni tal-konsegwenzi possibbli (tinqabad ġewwa) 5.8.6.1.2. l-użu tas-swiċċ ikkontrollat mis-sewwieq, 5.8.6.1.3. messaġġ ta' “twissija” li jindika periklu, partikularment għat-tfal fil-każ ta' l-użu ħażin/tħaddim tat-tieqa/sistemi ta' panewijiet tas-saqaf/sistemi diviżorji mħaddma bl-elettriku. Din l-informazzjoni għandha tindika r-responsabbiltajiet tas-sewwieq, inklużi struzzjonijiet għall-okkupanti l-oħrajn u r-rakkomandazzjoni sabiex iħallu l-vettura biss jekk iċ-ċavetta tkun imneħħija mis-sokra ta' l-ignition, 5.8.6.1.4. messaġġ ta' twissija li jindika li kura speċjali għandha tittieħed meta jintużaw sistemi ta' l-għeluq mill-bogħod (Ara l-Punt 5.8.2.7). ngħidu aħna sabiex tħaddimha biss jekk min iħaddimha għandu vista ċara tal-vettura sabiex jassigura li ħadd ma jinqabad minn twieqi/panew tas-saqaf/tagħmir diviżorju operati bl-elettriku. ▼M1 ►M2 5.9. ◄ Muntaġġi oħra mhux speċifikati ▼B ►M2 5.9.1. ◄ Il-ħtiġiet tal-paragrafu 5 għandhom japplikaw għall-muntaġġi bħal dawn mhux imsemmija fil-paragrafi preċedenti li, fi ħdan it-tifsira tal-ħtiġiet diversi fil-punti 5.1 sa 5.7 u skond il-lokazzjoni tagħhom fil-vettura, jistgħu jintmessu mill-okkupanti. Jekk partijiet bħal dawn huma magħmula minn materjal aktar artab minn ebusija ta’ 50 shore A, u mmuntati fuq (a) sostenn/i riġidu/i, l-ħtiġiet f’dan il-każ għandhom japplikaw biss għas-sostenn/i riġidu/i.